Jentas venninner reagerte på kontakten med Øygard
Fire jenter som kjenner fornærmede vitnet tirsdag i ankesaken mot overgrepstiltalte Rune Øygard. Ei av de næreste venninnene fortalte at hun reagerte at jenta dro til Øygard flere ganger i uken. - At det var et omsorgsforhold eller et far/datter-forhold var førsteinntrykket mitt, men jeg synes hun var der en del, sa venninnen.Det siste vitnet denne dagen fortalte at hun ikke hadde snakket om Øygard før anmeldelsen ble kjent, men at fornærmede fortalte om dette da saken var kjent i media. - Hun fortalte at hun dessverre var den jenta som var utsatt for dette, fortalte vitnet. Denne venninna står bak tekstmeldingen som er mye omspurt i retten: «Visse ting jeg skulle ha sagt også! Men ikke slett meldinger du får fra ham og lagre samtalene, lettere å ta han da, for da har vi bevis:)» Meldingen er sendt til den fornærmede jenta på sommeren - to måneder før Øygard ble anmeldt. Vitnet bedyret i retten at denne meldingen dreide seg om en annen jevnaldrende gutt som skal ha sendt flere tekstmeldinger til den fornærmede jenta og at de snakket om å anmelde gutten for trakassering. - Det var da jeg sendte den SMS-en der jeg ba henne om å spare på meldinger og samtaler for å ha bevis mot gutten, sa jenta.Flere av venninnene har delt interessen for hest, men forteller at interessen dabbet av i 2011 rundt da overgrepsanklagene ble kjent. - Jeg tenkte at han var så mye eldre. Jeg tenkte at han var en farsfigur, men tenkte at det var mye kontakt for å være en farsfigur i mine øyne, sa ei av venninnene. - Hadde du like mye kontakt med faren din? spurte Klundseter. - Nei, sa vitnet.Et av de fire vitnene som var inne tirsdag forklarte at fornærmede viste henne en SMS. - Jeg var hjemme hos henne da hun fikk en melding. Der sto det at han (Øygard) ville komme hjem til henne for å tørke henne etter at hun hadde dusjet, forklarte jenta. - Hun gjemte seg litt bort da hun snakket i telefon, og hun skjulte SMS-er som hun skrev, sa vitnet.
- Skal du dit i dag også? spurte ei av den fornærmede jentas nære venninner da jenta hadde vært flere dager hos Rune Øygard på en uke.